R-Bennig (label)

alt=Ffotograff o Recordiau Senglau 12 Modfedd Label R-Bennig|bawd|350px|Recordiau Senglau 12 Modfedd Label R-Bennig
alt=Record Lectoris EP, Label R-Bennig (R-BeEN 042) 1998|bawd|Record *Lectoris* EP, Label R-Bennig (R-BeEN 042) 1998
alt=Ffotogfraff o ddisgiau fflecsi label recordio R-Bennig|bawd|Disgiau fflecsi label recordio R-Bennig

Roedd **R-Bennig** yn label recordio Cymraeg o Walchmai, Ynys Môn rhwng 1989 a 2005.

Roedd label R-Bennig yn un o labeli Cymru mwyaf gweithgar y cyfnod - mae gwefan *Discogs* yn rhestri dros gant o recordiau, CD, senglau, casetiau a disciau ffecsi (Gweler y disgyddiaeth isod).

Ar adeg pan roedd ddiwylliant Cymraeg o dan ddylanwad mawr y cyfryngau darlledu a nawdd arian cyhoeddus roedd prosiectau label R-Bennig yn wrth-fasnachol ac yn mynd heb fawr o sylw gan y cyfryngau neu glod ehangach.

Yn aml roedd prosiectau'r label yn osgoi cyd-weithio a'r sefydliad neu'n gwneud eu gorau i'w drysu.

## Johnny R
Sefydlwyd y label gan **Johnny R** (John Robbins), yn ffan cerddoriaeth *Northern Soul* a sain *Detroit* a oedd wedi mynychu nosweithiau Wigan Casino yn y 70au, cefndir tra gwahanol i lawer yn y sin cerddoriaeth Cymraeg oedd yn dueddol o fod yn ddilynwyr cerddoriaeth roc grwpiau gwyn. Dywedodd Johnny R *"Roedd Northern Soul fy nghariad cerddorol cyntaf"* mewn erthygl ar y cefnogaeth mawr trwy Ogledd Cymru yn y 1970au ar gyfer Northern Soul ar wefan Link2Wales 

Roedd dylanwad Soul yn amlwg ar recordiau cyntaf y label fel *A5*, *Y Pregethwr* a *Waw Ffactor* a oedd â sŵn dawns-techno. Mae cân A5 - *Amser y Mis* yn samplo record Northern Soul *Love Factory* gan Eloise Laws.

Ymddangosodd Johnny R ar raglen S4C, *Fideo 9* yn 1990 mewn stiwdio recordio yn dangos sut i samplo a siarad am gerddoriaeth dawns y cyfnod – un o'r achlysuron prin iddo gael ei gyfweld ar y teledu.

Roedd cynnyrch y label yn dueddol o gynnwys llawer o recordiadau cartref a grwpiau dros dro yn cynnwys sawl prosiect personol Johnny R. Disgrifiodd fel ''"wedi'u recordio ar y cyfan mewn stiwdios bach rownd Gogledd Cymru a thu hwnt a fy ystafell gefn gyda 'Heath Robinson set up' ym mhentref bach Gwalchmai, ar ddeciau tâp, allweddellau analog, peiriannau samplo o Argos ac wedi'u meistri ar ddeciau caset 4 trac"''. Mae rhai o gloriau'r label yn unigryw iawn, er enghraifft roedd clawr sengl *Pic N*ic ar feinyl melyn gyda fforc a chyllell plastig wedi'u gludo i'r clawr.

## Ethos R-Bennig
Ar adeg pan roedd arian ar gael am weithio gyda sefydliadau cyhoeddus Cymraeg neu ymddangos ar gyfryngau Cymraeg roedd artistiad label B-Bennig yn brosiectau di-dâl.

Ar y cyfan mae perfformwyr y recordiau'r label yn dueddol o fod heb fawr o brofiad blaenorol a heb ymgeisio am yrfaoedd perfformio neu heb recordio wedyn. Er enghraifft, cyn ei farwolaeth, roedd John 'Fietnam' Williams yn ddi-gartef ar strydoedd Bangor.  Dyweder i Johnny R chwilio'n aml am dalent mewn nosweithiau Karaoke yn ardal Gwalchmai.

Un o'r eithriadau oedd Huw Stephens a oedd yn aelod o *Pic Nic*. A aeth ymlaen i fod yn gyflwynydd BBC Radio 1. Bu R-bennig hefyd yn gweithio gyda'r gantores ac actores Rachel Carpenter dan yr enw *Waw Ffactor* gan ryddhau sawl record pop.

Dywedodd Adam Walton am Johnny R: ''"His defunct record label, R-Bennig, was a situationist dismantling and reassembly of any preconceptions you might have about music-making. Generally, if no one else in the vicinity was doing it, then Johnny would give it a go. He fed off and reacted against his contemporaries' relative conservatism"''.  

## Prosiectau Eraill Johnny R
Mae Johnny R hefyd wedi bod yn gysylltiedig â nifer o brosiectau eraill yn cynnwys.

#### Radio D
Gorsaf radio ar-lein tua 1999-2000 ond ail ymddangosodd yn sydyn yn 2003 cyn diflannu eto 

#### Label Wili Nili
Credir iddo ryddhau 4 recordiad – yn cyhnwys band 'Mod' o'r Eidal o'r enw 'Smodati' (mae gwefan Link2Wales yn amau roedd y band o Langefni os oeddent yn bod o gwbl) 

#### Pornchurch Records 
A rhyddhawyd *The Spectre Of Johnny R* (CDr, EP) 2007

#### Budgie-Blue Baby Pink
Cwmni ffilm a rhyddhawyd sawl DVD gydag actorion di-brofiad. Yn bannaf yn Saesneg. Y DVDs yn cynnwys:
* *Agent Sharp* - gyda Jack Sharp
* *Stori Nian, Diwedd y Boddwr* - gyda John Fietnam (trac Sain gan Alan Holmes)
* *Siani Gofod (TV Pilot)* (trac Sain gan Alan Holmes)
* *Floral Trilogy*
* *The Weather Girl, presenting Beverley Bambrdge*
* *Y Stealth Hoover* gyda Frances Williams
* *Agent Esperanto* gyda Lyndsey Davies

#### Oriel Parhad
Oriel Gelf cyfoes a agorwyd tua 2005 mewn adeilad hen siop bach, 33 Ffordd Caergybi, Bangor Uchaf. Yn dangos gwaith gan arlunwyr lleol heb gyfle i arddangos mewn orielau mawrion. Parodd 'Oriel Parhad' am gwpl o flynyddoedd cyn cau.
Credir i Johnny R symud i fyw ym Malta wedyn.)

#### Aurbennig
Sianel YouTube a dechreuodd yn Rhagfyr 2017 gyda Johnny R gyda amrywiaeth o fideos yn cynnwys flogiau am gasgliadau o bethau cŵl a ddarganfuwyd mewn siopau ail law, cerddoriaeth/traciau rap newydd, a ffilmiau arbrofol.

## Disgyddiaeth 
Mae wefan *Discogs* yn rhestri dros gant o recordiau a rhyddhawyd ar label R-bennig, heb fanylion os oes recordiau ar gyfer rhifau 101 i 131a yn bodoli.

 

## Dolenni allanol 
* Tudalen R-bennig ar MySpace
* Aurbennig ar YouTube

## Cyfeiriadau
Categori:Labeli recordio Cymreig
Categori:Sefydliadau 1989
Categori:Dadsefydliadau 2005